Imtella' Awwissu 13, 2021 Il-ħolma ta' kull atleta li jieħu sehem fl-Olimpjadi hija li jirbaħ il-midalja tad-deheb. Kull atleta li jipparteċipa jkollu l-friefet fl-istonku u l-eċitament. Dawn jiżdiedu jekk ftit qabel tinduna li mort fil-post il-ħażin. Ġieli ridt tmur post importanti u qbadt tal-linja l-ħażina u minflok spiċċajt xi mkien ieħor? X'ħassejt? Dak li ġaru l-atleta mill-Ġamajka Hansle Parchment. Huwa ried imur għas-semifinali tal-110 metru ġirja bl-ostakli fl-Olimpjadi li saru f'Tokyo. Bi żball huwa flok mar fl-arena tal-akwatika minfloka fl-istadium tal-Olimpjadi. Hemm hu sab mara li tagħtu l-flus biex jaqbad taxi. Dan wassal biex wasal fil-ħin għas-semifinali u kklassifika fit-tieni post u għadda għall-finali. L-għada, huwa rebaħ il-finali u kiseb il-midalja tad-deheb. L-istorja ma waqfitx hawn. Dan hekk kif Hansle Parchment fittex li din il-mara biex iħallasha lura u juriha l-midalja tad-deheb li rebaħ. F'filmat li xxandar fuq il-mezzi soċjali, Parchment qal li meta nduna li kien fil-post il-ħażin beda jitlob il-flus lin-nies għat-taxi. Spjega li kien hemm din il-mara li tagħtu l-flus u bis-saħħa tagħha wasal fil-ħin sabiex jipprepara għall-ġrja. Wara li ltaqa' magħha qalilha li hi kienet importanti ħafna sabiex jasal għall-finali u jikseb il-midalja tad-deheb. B'reazzjoni għal dan il-ġest sabiħ il-Ministru għat-Turiżmu tal-Ġamajka stieden lil mara biex iżżur il-pajjiż.